32006R1711
L 321/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1711/2006 AL COMISIEI
din 20 noiembrie 2006
de modificare a Regulamentelor (CE) nr. 462/2003 și (CE) nr. 1556/2006 în ceea ce privește depunerea de cereri de licențe de import în sectorul cărnii de porc pentru primul trimestru al anului 2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), în special articolul 8 alineatul (2),
având în vedere Regulamentul (CE) nr. 774/94 al Consiliului din 29 martie 1994 privind deschiderea și modul de gestionare a anumitor contingente tarifare comunitare pentru carnea de vită și mânzat de calitate superioară, carnea de porc, carnea de pasăre, grâu, borceag și tărâțe, brizuri și alte reziduuri (2), în special articolul 7,
având în vedere Regulamentul (CE) nr. 2286/2002 al Consiliului din 10 decembrie 2002 de stabilire a regimului aplicabil produselor agricole și mărfurilor rezultate din transformarea acestora, originare din Țările din Africa, zona Caraibelor și Pacific (ACP) și de abrogare a Regulamentului (CE) nr. 1706/98 (3), în special articolul 5,
întrucât:
(1)
Regulamentul (CE) nr. 462/2003 al Comisiei (4) stabilește normele de aplicare a regimului aplicabil importurilor anumitor produse din sectorul cărnii de porc originare din Țările din Africa, zona Caraibelor și Pacific (ACP).
(2)
Regulamentul (CE) nr. 1556/2006 al Comisiei (5) stabilește normele de aplicare a Regulamentului (CE) nr. 774/94 în ceea ce privește regimul importurilor pentru carnea de porc.
(3)
Regulamentele menționate prevăd că cererile de licențe de import nu pot fi introduse decât în cursul primelor șapte zile ale lunii care precede fiecare perioadă contingentară definită. În vederea aderării Bulgariei și României la Uniunea Europeană de la 1 ianuarie 2007, este necesar să se prevadă o perioadă diferită pentru depunerea cererilor de licențe pentru primul trimestru al anului 2007.
(4)
Prin urmare, Regulamentele (CE) nr. 462/2006 și (CE) nr. 1556/2003 ar trebui modificate în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
La articolul 5 alineatul (1) din Regulamentul (CE) nr. 462/2003 se adaugă următorul paragraf:
„Cu toate acestea, pentru perioada cuprinsă între 1 ianuarie și 31 martie 2007, cererile de licență trebuie să fie depuse în cursul primelor cincisprezece zile ale lunii ianuarie 2007.”
Articolul 2
La articolul 4 alineatul (1) se adaugă următorul paragraf:
„Cu toate acestea, pentru perioada cuprinsă între 1 ianuarie și 31 martie 2007, cererile de licență trebuie să fie depuse în cursul primelor cincisprezece zile ale lunii ianuarie 2007.”
Articolul 3
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 noiembrie 2006.